Griza tinamo

La Griza tinamo (Tinamus tao) estas tipo de surgrunda birdo indiĝena de Sudameriko. Oni agnoskis kvar subspeciojn.

 Taksonomio 
Ĉiu tinamoj estas parto de la familio Tinamedoj, kaj je pli granda etendo estas ankaŭ membroj de la Strutoformaj, sed kelkaj fakuloj konsideras propran ordon nome Tinamoformaj. Ĉiuj Strutoformaj evoluis el prahistoriaj flugantaj birdoj, el kiuj Tinamoj estas la plej proksimaj vivantaj parencoj.Davies, S. J. J. F. (2003)

La Griza tinamo havas kelkajn subspeciojn:
 Tinamus tao larensis loĝanta en montararbaroj de centra Kolombio kaj nordokcidenta VenezueloClements, J (2007)
 Tinamus tao kleei loĝanta en sud-centra Kolombio, orienta Ekvadoro, orienta Peruo, orienta Bolivio, kaj okcidenta Brazilo
 Tinamus tao septentrionalis loĝanta en nordorienta Venezuelo kaj nordokcidenta Gujano
 Tinamus tao tao loĝanta en nord-centra Brazilo, malproksima orienta Peruo, kaj malproksima nordokcidenta Bolivio

 Aspekto 
Kun totala longo de 46 cm, ĝi estas inter la plej grandaj tinamoj. Kiel sugestas ties nomo, ĝi estas ĉefe griza. La dorso kaj kapo havas nigran striecon, kaj ties pugo estas cinamokolora. Blankaj punktoj etendas laŭlonge de la kapo kaj laŭ la kolo.

 Distribuado kaj habitato 
La Griza tinamo loĝas en norda kaj okcidenta Brazilo, orienta Ekvadoro, orienta Peruo, norda Bolivio, Kolombio oriente de Andoj, nordokcidenta kaj nordorienta Venezuelo, norda Bolivio kaj nordokcidenta Gujano.

En plej el ties teritorio ĝi estas esence limigita al humidaj arbaroj de malaltaj teroj, sed en nordaj kaj malproksimaj okcidentaj partoj de ties teritorio ĝi loĝas ĉefe en montararbaroj. Tiu tinamo montris kapablon uzi arbarojn kiuj estis klarigitaj per lignoproduktado. Kiel ĉe plej aliaj tinamoj, ties kanto estas komune aŭdata, sed ĝi estas timida kaj nur malofte vidata.

 Kutimaro 
Kiel ĉe aliaj tinamoj, la masklo kovas la ovojn en la nesto kiu estas situanta en densa arbustaro surgrunde. Post kovado, la masklo ankaŭ zorgas la idojn dum mallonga periodo ĝis ili pretas per si mem. Ili manĝas fruktojn kaj semojn el grundo kaj arbustoj kiuj estas malaltaj super grundo.

 Konservado 
Tiu specio estis antaŭe konsiderata de la IUCN kiel Malplej Zorgiga, kaj havas loĝan teritorion de 3,600,000 km². En 2012 ĝi estis suprenlistita al statuso de vundebla. 

 Notoj 

 Referencoj 
 Brands, Sheila (Aug 14 2008). "Systema Naturae 2000 / Classification, Tinamus tao". Project: The Taxonomicon. Konsultita Feb 04 2009.
 Clements, James (2007). The Clements Checklist of the Birds of the World (6 ed.). Ithaca, NY: Cornell University Press. ISBN 978-0-8014-4501-9.
 Davies, S.J.J.F. (2003). "Tinamous". In Hutchins, Michael. Grzimek's Animal Life Encyclopedia. 8 Birds I Tinamous and Ratites to Hoatzins (2 ed.). Farmington Hills, MI: Gale Group. pp. 57–59. ISBN 0-7876-5784-0.

 Eksteraj ligiloj 
 BirdLife Species Factsheet

Kategorio:Tinamedoj
Kategorio:Tinamoj
Kategorio:Tinamoformaj
Kategorio:Birdoj de Ameriko
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Peruo